รัฐบาลไทย-ข่าวทำเนียบรัฐบาล-สธ.เน้นย้ำผู้อาศัยในชุมชนแออัด แคมป์ก่อสร้าง ต้องสวมหน้ากากผ้าทุกคน
วันพุธที่ 15 เมษายน 2563
สธ.เน้นย้ําผู้อาศัยในชุมชนแออัด แคมป์ก่อสร้าง ต้องสวมหน้ากากผ้าทุกคน
กระทรวงสาธารณสุข แนะผู้อาศัยในชุมชนแออัด  ที่พักคนงานก่อสร้าง สวมหน้ากากผ้าเมื่ออยู่ด้วยกันในบ้าน เลี่ยงออกนอกบ้าน และให้เจ้าของ/ผู้ดูแลที่พักคนงาน คัดกรองกลุ่มเสี่ยง วัดไข้ สังเกตอาการเพื่อสกัดการระบาดเป็นกลุ่มก้อน  เผยประชาชนร้อยละ 93.5 สวมหน้ากา
กระทรวงสาธารณสุข แนะผู้อาศัยในชุมชนแออัด ที่พักคนงานก่อสร้าง สวมหน้ากากผ้าเมื่ออยู่ด้วยกันในบ้าน เลี่ยงออกนอกบ้าน และให้เจ้าของ/ผู้ดูแลที่พักคนงาน คัดกรองกลุ่มเสี่ยง วัดไข้ สังเกตอาการเพื่อสกัดการระบาดเป็นกลุ่มก้อน เผยประชาชนร้อยละ 93.5 สวมหน้ากากไปตลาดสด ย้ําเตือนเจ้าของ-พ่อค้าแม่ค้า-ประชาชน ต้องเว้นระยะห่างให้ได้ตามมาตรฐาน
บ่ายวันนี้ (15 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวว่า กรมอนามัย ได้มีข้อแนะนําการปฏิบัติภายในตลาดสด เพื่อให้เจ้าของตลาดนําไปเป็นแนวทางการปฏิบัติในช่วงโควิด-19 ระบาด โดยต้องดูแลสถานที่ให้สะอาด ถูกสุขลักษณะ จัดให้มีที่ล้างมือพร้อมสบู่ หรือเจลแอลกอฮอล์ บริเวณการใช้บริการ จัดให้เว้นระยะห่างระหว่างบุคคล ส่วนผู้ขายในตลาดให้รักษาสุขอนามัยอย่างเคร่งครัด
ทั้งนี้ กรมอนามัยได้ทําการสํารวจ (Quick Survey) ในตลาดสด จํานวน 337 แห่ง พบว่า ร้อยละ 66.8 ปฏิบัติตามมาตรการ Social Distancing ระหว่างผู้ขายของกับผู้บริโภค และร้อยละ 49.9 มีการเว้นระยะระหว่างแผง และผู้ขายของ/ผู้ช่วยขายของ/พนักงานตลาด /ผู้บริโภค ให้ความร่วมมือ สวมหน้ากากผ้าหรือหน้ากากอนามัย ร้อยละ 93.5 มีจุดบริการเจลแอลกอฮอล์ล้างมือ ร้อยละ 69.4 และจัดจุดบริการล้างมือด้วยน้ําสะอาดร้อยละ 46.9 ถือว่าทั้งเจ้าของตลาดและผู้ใช้บริการให้ความร่วมมือปฏิบัติตามมาตรการเป็นอย่างดี อย่างไรก็ตาม ขอให้ทุกคนทั้งผู้ค้าขาย ผู้ไปใช้บริการ หมั่นสังเกตอาการตนเองและคนในครอบครัว หากมีไข้ มีอาการระบบทางเดินหายใจ ให้รีบพบแพทย์ทันที พร้อมแจ้งประวัติเสี่ยง
แพทย์หญิงพรรณพิมลกล่าวต่อว่า กระทรวงสาธารณสุข ได้จัดทําข้อแนะนําสําหรับผู้อาศัยในชุมชนแออัด และที่พักคนงานก่อสร้าง ซึ่งอาศัยอยู่ร่วมกันอย่างหนาแน่น เพื่อไม่ให้เกิดการระบาดเป็นกลุ่มก้อน หากมีสมาชิกอยู่ร่วมบ้านหลายคน ต้องสวมหน้ากากอนามัยแบบผ้าตลอดเวลาเมื่อต้องอยู่ร่วมกัน หมั่นล้างมือด้วยสบู่และน้ํา แยกใช้สิ่งของร่วมกัน หลีกเลี่ยงการออกนอกบ้านโดยไม่จําเป็น และหมั่นสังเกตอาการตนเองและคนในครอบครัว สําหรับที่พักคนงานก่อสร้าง ให้เจ้าของกิจการหรือนายจ้าง ควบคุมดูแลความสะอาดที่พัก ห้องน้ํา อุปกรณ์ และสิ่งของที่ใช้ร่วมกัน จัดให้มีที่ล้างมือพร้อมสบู่ หรือเจลแอลกอฮอล์ รวมทั้งการคัดกรองเบื้องต้น พร้อมสังเกตอาการป่วยของคนงาน และจะต้องหมั่นสังเกตอาการตนเอง และคนในครอบครัว ต้องสวมหน้ากากอนามัยแบบผ้าเมื่ออยู่ร่วมกันในครอบครัว
นอกจากนี้ กรมอนามัยได้จัดทํา Application Thaistopcovid-19 เพื่อติดตามกลุ่มต่าง ๆ ให้ปฏิบัติตามมาตรฐาน ประเมินตนเอง และปักหมุดแต่ละพื้นที่ที่ได้ปฏิบัติตามเกณฑ์ที่กรมอนามัยกําหนด โดยประชาชนผู้บริโภคสามารถตรวจสอบ เพื่อเลือกใช้บริการ ร้องเรียนเสนอแนะผ่านช่องทางเดียวกันได้
สําหรับ ผลการสํารวจรายสัปดาห์ตามมาตรการ “หยุดบ้าน หยุดเชื้อ เพื่อชาติ” โดยกระทรวงสาธารณสุข ร่วมกับสํานักงานสถิติแห่งชาติ วันที่ 2 – 8 เมษายน 2563 จากผู้ตอบแบบสอบถาม 47,144 คน พบว่า ร้อยละ 47.1 มีการออกนอกบ้าน ในจํานวนนี้พบว่า ร้อยละ 94.2 มีความจําเป็นที่ต้องออกนอกบ้าน เข่น ทํางาน หาหมอ ชื้ออาหาร/ของใช้ ทําธุรกรรม และร้อยละ 9.4 ใช้ขนส่งสาธารณะในการเดินทาง ส่วนพฤติกรรมในการป้องกันตนเองเมื่อพบกับคนอื่นทั้งในและนอกบ้าน พบว่า ร้อยละ 85.2 ล้างมือหรือใช้เจลแอลกอฮอล์ทุกครั้งร้อยละ 76.7 ใส่หน้ากากอนามัย/หน้ากากผ้าทุกครั้ง และร้อยละ 62.7 รักษาระยะห่าง 1-2 เมตร เมื่อพบกับผู้อื่นทุกครั้ง
************************************ 15 เมษายน 2563